
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL KOMISIJOS SUDARYMO

2025 m. sausio 3 d. Nr. AG-
Šakiai

[bookmark: _Hlk51659402]Vadovaudamasis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 18 punktu ir Šakių rajono savivaldybės administracijos nuostatų, patvirtintų Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“, 22.12 papunkčiu:
1. S u d a r a u komisiją savivaldybei nuosavybės teise priklausančio nematerialiojo, ilgalaikio ir trumpalaikio materialiojo turto, šiuo metu rajono savivaldybės administracijos valdomo patikėjimo teise, pripažinimui nereikalingu arba netinkamu (negalimu) naudoti bei šio turto nurašymui ir likvidavimui įforminti:
Lina Rūgienė	 – rajono savivaldybės administracijos Ūkio ir investicijų skyriaus vyriausioji specialistė (komisijos pirmininkė);
Irmunda Čepulionienė	 – rajono savivaldybės administracijos Biudžeto, turto ir strateginio planavimo skyriaus vyriausioji specialistė;
Rasita Kupstaitienė	 – rajono savivaldybės administracijos Apskaitos skyriaus finansininkė;
Irena Sakalauskienė 	– rajono savivaldybės administracijos Bendrųjų reikalų skyriaus specialistė;
Aurelija Urbonienė 	– rajono savivaldybės administracijos Biudžeto, turto ir strateginio planavimo skyriaus vyriausioji specialistė.
2. P a v e d u šio įsakymo 1 punkte sudarytai komisijai:
2.1. rengti savivaldybei nuosavybės teise priklausančio nereikalingo arba netinkamo (negalimo) naudoti nekilnojamojo turto ar kitų nekilnojamųjų daiktų apžiūros pažymą;
2.2. atsižvelgiant į turto rinkos vertę, nustatyti nurašyto išardomo turto liekamųjų medžiagų vertę.
3. P r i p a ž į s t u netekusiu galios Šakių rajono savivaldybės administracijos 2023 m. spalio 20 d. įsakymą Nr. AG- 104 „Dėl komisijos sudarymo“.

